Okresná prokuratúra Pezinok 
Šenkvická cesta 5, 902 01 Pezinok

Sp. zn. : 1 Pv 646/14/1107	Pezinok, 19.12.2014
EEČ : 2-14-111-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Pezinok
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
že v mieste svojho trvalého bydliska a všade tam, kde sa zdržiaval v období od mesiaca máj roku 2014 do mesiaca november roku 2014 vrátane si riadne neplnil vyživovaciu povinnosť voči svojmu synovi XXXXX, nar.XXXXX, bytom XXXXX, ul. XXXXX nakoľko mu táto povinnosť vyplýva z ustanovenia § 62 ods. 1 Zákona o rodine  a taktiež mu bola uložená Opatrením orgánu činného v trestnom konaní o predbežnej otázke zo d¨ľa 21.07.2014 v sume 70,- EUR na maloletého XXXXX vždy do 15.d¨ľa v mesiaci vopred k rukám matky XXXXX¨XXXXX nar.XXXXX, bytom XXXXX, ul. XXXXX čím mu tak vznikol za uvedené obdobie dlh na výživnom vo výške 240,- EUR, nakoľko d¨ľa 22.08.2014 uhradil prostredníctvom poštovej poukážky sumu vo výške 250,- EUR, z celkovej dlžnej sumy 490,-EUR,

lebo zanikla trestnosť činu

Odôvodnenie:
Poverený príslušník Okresného riaditeľstva PZ Pezinok, Obvodného oddelenia Pezinok /ďalej len policajt/ uznesením sp. zn. XXXXX zo d¨ľa 19.09.2014 podľa § 199 ods. 1 Tr. por. začal trestné stíhanie  a zárove¨ľ podľa § 206 ods. 1 Tr. por. vzniesol XXXXX obvinenie pre prečin zanedbania povinnej výživy podľa § 207 ods. 1 Tr. zák. na vyššie uvedenom skutkovom základe.

D¨ľa 08.12.2014 predložil policajt na Okresnú prokuratúru Pezinok vyšetrovací spis s návrhom na zastavenie trestného stíhania. Preskúmaním vyšetrovacieho spisu som dospela k záveru, že  tento návrh je dôvodný.

Poškodená XXXXXXXXXX d¨ľa 19.09.2014 k veci uviedla, že bývalý druh si neplní svoju vyživovaciu povinnosť a  bol dlžný na výživnom celkom sumu vo výške100,- Eur a to za obdobie od máj 2014 do mesiaca september 2014.
.
Obvinený XXXXX d¨ľa 27.11.2014 do zápisnice o výsluchu obvineného uviedol, že celé dlžné výživné uhradil pričom predložil doklady o zaplatení. 

	Policajt zabezpečil do spisového materiálu podstatné listinné dôkazy, rodný list, lustrácie obvineného, správy o povesti a iné.
         
D¨ľa 08.12.2014 poškodená pri preštudovaní vyšetrovacieho spisu uviedla, že jej obvinený uhradil dlžné výživné v plnej sume. Na základe uvedeného považuje dlžné výživné za uhradené.  

Podľa § 207 ods. 1 Tr. zák. sa trestného činu zanedbania povinnej výživy dopustí ten, kto najmenej tri mesiace v období dvoch rokov neplní, čo aj z nedbanlivosti, zákonnú povinnosť vyživovať alebo zaopatrovať iného.
	
 	Podľa § 86 ods. 1 písm. a) Tr. zák. trestnosť trestného činu zaniká aj vtedy, ak ide o trestný čin zanedbania povinnej výživy podľa § 207 Tr. zák., ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu. 
Podľa § 215 ods. 1 písm. h) Tr. por. prokurátor zastaví trestné stíhanie, ak zanikla trestnosť činu.

         Vzhľadom na to, že obvinený XXXXX¨XXXXX uhradil dlžné výživné za obdobie, pre ktoré bol trestne stíhaný a súčasne splnil podmienky uvedené v § 86 písm. a) Tr. zák., rozhodla som tak, ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Zuzana Kokošková
prokurátorka